Dobro, idemo, cure. Na mjesta. Jedan, dva, tri i…
Alfonso, nemoj…
U Italiji kažeš da je tjestenina samo talijanska…
-Ali piše „grčki”… -Sjećaš se puta u Sofiju?
-Alfonso, baš si naporan! -Naravno.
-Piše „grčki recept”. -Dobro.
Laku noć.
-Laku noć? -Molim, gospodična?
Prvo ideš pod tuš. Sva si znojna.
-Hej! -Mogu li sutra?
Usput…
-Nemamo nijednu fotografiju. -Asunta…
Charo, uzmi svoj mobitel, moj je cigla. Slikat ćemo te…
-Ali sad izgledam grozno. -Da imamo uspomenu na večeras…
-Umorna sam! -I tvoj sjajni nastup.
-Samo malo. A gdje… -Ovdje.
Ne izgledaš grozno, prekrasna si. Pogledaj.
-Pogledaj. -Ali…
-Baš slatko. Asunta, molim te! -Lijepo sjedni, molim te.
Samo jedna. Hajde.
-Ali zašto si mrzovoljna? -Kakav klaun! Pogledaj je.
-Nemoj se tako glupirati. -Baš se glupira.
Želiš jednu fotografiju i vidi što izvodi.
Želim u krevet!
-Umorna sam. -Zaista si tako umorna?
Mogu li sad ići?
-Samo tren, Asunta. -Da vidimo, čekaj.
SLUČAJ ASUNTA
Prije početka, želim da nešto uđe u zapisnik.
Smatramo da je ovo izuzetno važno.
Obavješteni smo da ste odradili nekoliko saslušanja
koja ne razumijemo baš,
uključujući ono Laure Prieto i njezine majke, gđe Iglesias.
Držali smo se standardne procedure.
Mi smatramo da to mora biti u skladu sa zakonom o kaznenom postupku,
te da se saslušanja u vašem uredu
ne mogu smatrati, recimo to tako,
primjerenim istražnim postupkom u ovom slučaju.
Ako niste bili obavješteni,
znači da nije bilo razloga da se odvjetnici nalaze s tim pojedincima.
Ne vidim razloga ni da sudac istrage to radi.
Kad bi barem postojao zapis tog saslušanja,
bilo transkript ili snimka…
-Ali danas ste ovdje. -Danas jesam.
I bit će transparentnosti, ali jutros sam saznala
za svjedočenje ove svjedokinje,
što očito krši pravo mog klijenta na poštenu obranu.
Ali problem, suče,
nije samo da su se ove prakse opetovano događale,
nego što smo za njih slučajno saznali iz medija.
Ponavljam, iz medija!
Što, iskreno, u ovom trenu
djeluje više nego nedopustivo.
Optužujete me za nešto?
Ne, ako vi to doživite kao optužbu…
Onda sam krivo protumačio.
Onda prestanite tumačiti što govorim.
Samo kažem da sam uvijek poštovala vaše odluke.
I protivila sam im se legalnim putem
i bila sam korektna.
Nisam se obratila medijima niti ikako komentirala
svoj stav o tome što se ovdje događa.
I sve što kažem, kažem službeno i pismeno!
Dobro, ženo.
-Još nešto? -Ne, suče.
Hoćemo li početi?
Da.
Dobar dan, Laura. Ispričavam se.
Pretpostavljam da, nakon svega ovoga, znaš zašto si ovdje?
U redu.
Djevojka kaže da je izašla iz sportske trgovine
i vidjela Alfonsa i Asuntu na ovom raskršću.
-Što su radili ondje? -Išli u park?
Ako su prošli ovuda, jedna od ovih kamera morala ih je snimiti.
Ako je bio ovaj pločnik, jedina je kamera ona s banke.
Pusti je!
Evo Rosario na putu do garaže.
Sad ubrzaj.
Ako je ovdje, nisu viđeni.
-Ovdje? -Zašto?
Što je? Naplaćuju ti po broju gledanja?
Pusti je!
Stani! Premotaj.
To je bilo u 18.24.
Hej, što je bilo?
-Što? -Nisi me nazvao.
-Ja? -Da.
Kakvo jutro! Glava će mi eksplodirati pa bolje da imate dobre vijesti.
Ti si kasnila, znaš?
Evo.
Ovo je Laura Prieto, svjedokinja koja je vidjela Alfonsa
kako hoda s Asuntom 21. rujna.
Kao što vidite, s dečkom je i nosi vrećicu iz sportske trgovine.
Što daje vjerodostojnost njezinom i majčinom iskazu.
Vidjela je Naočarka i Asuntu na dan ubojstva.
-Da. To je bilo taj dan. -Tako je.
Ali provjerili smo vrijeme snimke na drugim kamerama
i možda imamo problem.
Ova je kamera udaljena 30 sekundi pješice
od raskršća gdje je Laura Prieto vidjela Alfonsa s malom.
U 18.24, dobro?
-Pogledajte sad ovu. -U 18.21.
Benzinska postaja pored koje je Rosario prošla s Asuntom. Samo tri minute prije.
Ta su dva mjesta udaljena najmanje pet minuta pješice.
Ako obrana želi iskoristiti ovo…
Mogli bi reći da ih, prema ovoj kameri, Laura nije mogla vidjeti na ulici.
-I onda imamo problem. -Ne.
Imat ćemo vremenski okvir podložan interpretaciji.
Što se dogodilo između X i Y?
Ova snimka dio je istrage.
Ako to nađu i misle da može pomoći, imaju pravo to iskoristiti.
Ako to nađu.
Luise, ako ne mogu dokazati da je Alfonso upleten,
u problemima sam.
Sve bi moglo pasti u vodu.
Kako je Rosario mogla sve sama izvesti?
Nije mogla ni podići tijelo
da ga spusti iz sobe ili izvadi iz auta.
Od stabla ne vidiš šumu, Pedro.
Na stranu snimka,
imamo vrlo čvrste dokaze protiv Basterre.
Mala je spavala kod njega kad je imala vrtoglavice na nastavi.
I čuo si onu djevojku.
Sigurno će joj porota povjerovati.
U redu. Vrlo si siguran.
Ali ja moram stati pred porotu.
Kome bi prije povjerovao, onoj djevojci ili Alfonsu?
Ha?
Luise.
Ne znaju svi ono što mi znamo o njemu.
Tata.
Zašto si budan?
Arteixo isplovljava u 2 h. Kapetan ne čeka nikoga.
Da, naravno…
Arteixo isplovljava u 2 h. Kapetan ne čeka nikoga, sine.
Ti ne razumiješ.
Oprosti, znam da je kasno. Provjeri e-mail, molim te.
-Opameti se, sine! -Tata.
Nikad me ne slušaš. Uvijek radiš nešto svoje.
Nije li ti trebala pomoć s knjigom o slučaju?
On nikoga ne čeka.
Što kažeš na kavu sutra ujutro?
Kao da ne postojim.
Da. Uvijek ista priča.
-Tata. -Areixo isplovljava u 2 h.
-Tata… -I kapetan nikoga ne čeka.
Da. Bez brige, brod nam neće pobjeći.
Hajde. Idemo u krevet.
-Vidiš? On nikoga ne čega. -Tako je. Hajde, idemo.
Umjetnici nisu baš ranoranioci, ha?
Oprosti. Sinoć smo kasno završili emisiju i morala sam gristi jezik u eteru.
-To je bio tvoj izbor. -Odakle su fotografije koje si mi poslao?
Nađene su na mobitelima roditelja.
Znaš li što je forenzičar rekao?
„Djevojčica je potpuno omamljena.”
Zašto bi roditelji nadrogirali kćer?
Pri prvom pretresu Alfonsove sobe,
našli smo kratke hlače pored kreveta.
Trebaš ponekad vidjeti moj dom.
Ali pod forenzičkim svjetlom,
pojavile su se mrlje.
Usamljenost može biti teška. Ali to su samo kratke hlače, zar ne?
Njegove su i tajice nađene na njezinom noćnom ormariću?
A što je s fluorescentnim točkicama na zidovima?
Znaš da će ga razapeti ako to napišem.
Paula, nije dovoljno poznavati istragu da pišeš o ovom slučaju.
Moraš znati i verziju onih koji su bili ondje.
Još razgovaramo o sadržaju mobitela Rosarije Porto.
Fotografije nje u baletnom kostimu, s mrežastim topom…
I, recimo, odraslom šminkom.
Mnogi smatraju te poze seksi ili erotičnima,
totalno neprimjereno za njezinu dob.
Da, ali želimo razjasniti
da gledate originalno izvješće…
Ali još nema ni datuma suđenja, a već su nas osudili.
Jesi li vidio što kažu za fotografije?
Žele vas razdvojiti i natjerati da se okrenete jedno protiv drugog.
Te su fotografije čista spekulacija.
Nijednog suca to neće uvjeriti,
niti će ih uvažiti kao dokaz.
Suca možda neće, ali porotu hoće.
Dokazat ćemo vašu nevinost na suđenju, Rosario.
Pobit ćemo sve što iznesu protiv vas.
Kako nepravedno, Juanjo!
Kako nepravedno! Moram izaći odavde. Moram…
Ponovno smo zatražili jamčevinu i odobrit će nam je.
Ali moramo biti strpljivi.
Malvaru svaki dan što provedete ovdje znači da ste krivi.
I iskoristit će to.
Ne mogu više ovo. Zaista ne mogu.
Želim umrijeti.
Nema razloga da se ne braniš sa slobode.
A na koncu će i dokazi reći svoje.
Vidjet ćeš za nekoliko dana.
DVIJE GODINE POSLIJE
Je li to dovoljno, Rubéne?
Dodat ću još dva na račun kuće, Marisa.
Danas su mi unuci na ručku, ne znaš koliko jedu.
Mi nemamo djece.
Ali imamo 15-godišnjeg nećaka koji jede kao da nema sutra.
-Divno je imati djecu… -I iscrpljujuće.
Mi imamo sreće ako spojimo kraj s krajem.
I to je istina.
Trebam potpis. Preporučeno pismo.
Super! Još jedna kazna.
-Šalje provincijski sud. -Odakle?
-Rekli smo da bi bila luda slučajnost. -Molim?
Osvojio sam glavni zgoditak.
-Dobar dan. -Dobar dan.
Dobar dan.
Suče, ako mogu, prije nego što počnemo,
moja kolegica iz obrane i ja
želimo istaknuti veliku pristranost s kojom ćemo sigurno biti suočeni.
Želite tražiti izuzeće cijele porote?
-Pa… -Ovako.
Samo kažemo da, bez sumnje, zbog revnosti
i uključenosti medija,
u Španjolskoj ne postoji osoba koja nema unaprijed stvoreno mišljenje
o nevinosti ili krivnji optuženika.
Slušajte, kolege,
ovo je već riješeno žalbom.
Imate pravo tražiti izuzeće četiri porotnika.
U redu. Počnimo s razgovorima.
Jeste li svjesni odgovornosti porotnika?
Naravno. Nitko ne voli preuzeti takvu odgovornost.
-Ali ta djevojčica zaslužuje pravdu. -Ne, ne znam tko je Rosario Porto.
-Sigurni ste? -Apsolutno.
Mislite li da se posvojeno dijete može voljeti jednako kao biološko?
To je teško…
Jer moja su djeca moja, zar ne?
Potječu od mene.
Dakle, upoznati ste s ovim slučajem.
-Kakvo je to pitanje? -Molim?
Kako ne? Svi smo to napeto pratili.
Da, naravno.
Kao i svi, zar ne?
Mala Kineskinja.
Da, naravno.
Da, znam tko je to.
Ja joj ne bih mogao nauditi.
Biste li mogli donijeti presudu bez oklijevanja?
Moglo bi biti malo oklijevanja, zar ne?
Ali da.
Da, mislim da bih.
Mislim, ako sam siguran.
Jer, na koncu,
to je velika odgovornost.
Da, jest.
Točno.
Ne bih mogao mirno spavati da netko nevin zbog mene ispašta.
Ne znam, smatram da treba imati čistu savjest.
U redu. Suđenje počinje sutra.
Dođite na vrijeme, molim.
Ovdje u provincijskom sudu Santiaga počinje dugoočekivano suđenje
u slučaju Asunta.
Nakon dvije godine, porota će odlučiti jesu li Rosario Porto i Alfonso Basterra
krivi za ubojstvo svoje kćeri, Asunte Yong Fang Basterre Porto.
Zakazana su 24 dana suđenja.
No s obzirom na javnu osudu roditelja,
moglo bi ranije završiti.
Možda ćemo onda dobiti odgovore na pitanja koja svi imamo.
Zašto su to učinili?
Kako roditelji mogu ubiti svoje dijete?
Kako će suđenje teći? Obrana je i dalje zajednička? Vjerujete li u vaše izglede?
Vjerujemo u nevinost gđe Porto i g. Basterre.
Iako su, uz toliko pristranih curenja informacija
koje su mediji stalno ponavljali,
naši klijenti već osuđeni
prije nego što su uopće kročili u sudnicu. Hvala.
-JJ… -Što mislite o…
Hvala vam.
-Doviđenja. -A snimka s benzinske postaje?
Hvala vam.
U prisutnosti porote, tužitelja, optuženika,
Rosario Porto Ortege, Alfonsa Basterre Camporra,
te njihovih odvjetnika,
započinje suđenje za ubojstvo Asunte Yong Fang Basterre Porto.
Gđo Porto, kao što je navedeno u istrazi,
agent koji je bio s vama u kući u Montoutu
u noći kad je vaša kći ubijena
tvrdi da ste na putu do kupaonice trknuli koš za smeće.
Koš u mojoj sobi, da.
Jeste li ga dirali?
-Naravno da ne. -Sigurno?
Niti u jednom trenu.
Samo sam htjela do kupaonice.
-I jeste li otišli? -Mislim da mi nisu dali.
Dobro.
U tom košu za smeće, nađeni su komadi narančaste špage,
zar ne?
Druga fotografija.
Gđo Porto, za što se ta špaga koristi u vašem domu?
Pretpostavljam da se koristi
u vrtu.
Koji bi onda bio razlog
da se takva špaga nađe u vašoj spavaćoj sobi?
Ne znam. Vrtlari ne idu gore u sobe.
Ne znam.
Možete li maknuti tu fotografiju, molim vas?
Maknite fotografiju.
Hvala.
Moja kolegica ostala je na mjestu zločina provoditi nužne procedure.
A ja sam otpratio Rosario i Alfonsa do kuće u Montoutu.
Kad smo stigli, Rosario je ugasila alarm
i rekla da smjesta mora na WC.
Vidio sam da ide stepenicama na kat
i krenuo sam za njom.
Vidio sam da je ušla u jednu od soba.
Gdje je koš za smeće.
Da. Koš je bio pored kupaonice.
Mnogo se priča o špagi u sobi,
ali nema ni glasa o rezovima.
O krajevima jednog i drugog uzorka.
Ispada da krajevi nađeni u košu
ne odgovaraju onima nađenim uz cestu.
Ne odgovaraju.
Možete li potvrditi tu informaciju?
Ista je vrsta špage.
Mehaničko podudaranje tog materijala
ne može se potvrditi nakon rezanja
i zato nije bilo relevantno.
Vidjet ćemo je li relevantno.
Tijekom istrage rečeno je da ova vrsta špage
nije česta u okolici Santiaga, Cacheirasa, Tea…
Možda jer potraga nije bila temeljita.
Uz značajnije manje resursa od civilne garde,
uspio sam u pola dana u okolici naći tri kaleme narančaste špage.
Niste našli takvu špagu tijekom vaše istrage?
Ta špaga nije od istog materijala.
Bila bi neistina reći da su iste špage samo zato što su narančaste.
Pa?
Zašto su istražitelji toliko žurili zaključiti taj smjer istrage?
Ja mogu odgovoriti na to.
Niste htjeli istraživati jer je krivac izabran nultog dana.
Ne prvog dana. Nultog dana.
Suzdržite se od izvođenja zaključaka.
KAMERA S BENZINSKE POSTAJE
Dobro pogledajte ovu snimku.
Jer je ovo zadnji put da je kamera snimila Asuntu živu.
Gđo Porto, one večeri kad ste s bivšim mužem
prijavili nestanak na policiji,
rekli ste da ste ostavili Asuntu kod kuće da piše zadaću. Nije li tako?
Točno.
Pisala je zadaću nakon što se vratila sa mnom iz vikendice.
To niste rekli na početku.
Rekla je da je umorna
i da želi dovršiti zadaću iz kineskog
koju joj je prof. Wang dala.
Zašto niste odmah uzeli kupaće kostime? Zašto ste se kasnije vratili?
Jer sam morala provjetriti kuću.
A to
traje jedan sat.
Kojom ste rutom išli? Jer nemamo nikakvog traga tog putovanja.
Išle smo obilaznicom.
Ali,
iskreno, ne mogu sad to potvrditi.
Ne možete potvrditi. A dobro.
Gdje ste je ostavili?
Ostavila sam je između ulica República Argentina i Puente Castro.
Znate li što, gđo Porto?
Nema nikakvih dokaza za to što mi govorite. Nikakvih!
Nema kamera, svjedoka, ničega. Apsolutno ničega.
Ali postoje dokazi onog što ste rekli na početku.
Rekli ste da djevojčica nije bila s vama u autu.
Ali kad ste obaviješteni o kameri,
odjednom je bila.
Gđo Porto, vaša kći posljednji je put viđena živa
kad je bila u vašem autu, s vama, na putu za vašu vikendicu.
I dalje to tvrdite?
Ništa ne tvrdim.
To se dogodilo i tako se dogodilo.
KUPNJA LORAZEPAMA
Sjećate li se da ste 5. srpnja 2013. godine
kupili kutiju od 50 tableta lorazepama
u ljekarni López Sierra u Rúa do Hórreo broj 33?
Ne sjećam se točnog datuma, ali vjerojatno jesam.
Bio sam zadužen za kupnju Rosarijinih lijekova,
uz brojne druge stvari.
Kako onda komentirate 9., 18. i 23. srpnja?
Profesorica glazbenog obavijestila vas je da se Asunta ne osjeća dobro.
Sjećate li se da ste rekli da je djevojčica nadrogirana?
Ne. Nikad nisam to rekao.
Rekao sam da je izgledala kao da je nadrogirana, što nije baš isto.
-Možda niste svjesni razlike. -Da.
Asunta je uzimala vrlo jaki antihistaminik zbog svojih alergija.
U redu. Kako onda objašnjavate da toksikološkom analizom nakon smrti
nisu nađeni tragovi lijeka za alergije,
ali su zato nađeni tragovi 27 tableta lorazepama?
Asunta je uzimala lijek za rinitis.
Mislite na „bijeli prah”
koji je Asunta rekla profesorici da joj roditelji daju?
Usput, to je lijek
koji njezin pedijatar kaže da nije prepisao.
Recite mi nešto.
Smatrate li da je normalno kupiti 125 tableta lorazepama u deset dana?
Rosario je prolazila teško razdoblje.
Bila je hospitalizirana.
Ne bi znala gdje je ostavila mobitel…
Neke je…
Neke je zametnula, ali te su joj tablete trebale.
G. Basterra,
recite mi nešto.
Što ste radili dok je Asunta spavala?
Spavao sam.
Ništa više od toga.
Luise, kako si?
Žao mi je što nisam stigao na sprovod. Bio sam jako zauzet. Znaš kako je.
Kako si?
Dobro.
Govorio je: „Poslije kiše dolazi sunce”.
Posljednjih mjeseci
nije baš bio svoj.
Žao mi je.
Rado bih bio tužitelj da im vidim izraze lica.
-Neću lagati, dobro stojimo. -Sigurno.
Odradio sam ti savršenu istragu.
Ali upamti, nije još gotovo…
Bez brige.
Znam.
Spomenut ćeš fotografije?
Pažljivo pogledajte ove fotografije.
FOTOGRAFIJE NA MOBITELU
Stanite na ovoj, molim.
Alfonso, zamolit ću vas da pogledate ovu fotografiju.
Mislim da je Rosario rekla
da se Asunta voli igrati mumije.
Ne, Rosario nije to rekla.
Rosario je rekla da se naša kći voljela prerušavati.
Dala je primjere koje mogu potvrditi.
Oprostite, zašto umjesto ove fotografije,
koja može djelovati sugestivno zbog poze,
ne pokažete prethodnu?
Zašto ste ostavili tu s nekim skrivenim i mračnim motivom?
Smatram to pristranim.
Tužitelj ima pitanje o ovoj fotografiji.
Jeste li fotografirali Asuntu kad je odjevena za kabaret?
Ne, mislim da nisam.
To je gotovo 100 % sigurno snimljeno mobitelom moje bivše žene.
Ponavljam, tad sam imao ciglu od mobitela koji je snimao loše fotografije.
Sljedeća fotografija, molim.
Vratite, molim.
Hvala.
Je li to vaša ruka?
Vjerojatno jest. Da.
Da. Jest.
I vi u tom trenutku snimate tu fotografiju?
Ne znam.
Nemam pojma.
-Ne sjećate se ovog trenutka? -Ne.
Snimili smo stotine fotografija naše kćeri.
Ne mogu reći…
Kao svaki roditelj koji mnogo fotografira svoje dijete.
Dakle, g. Basterra?
Jeste li vi ovo fotografirali ili je Rosario?
Gđo Porto,
je li kostim i šminku odredila škola tako da sve djevojčice izgledaju isto?
Da. Sve djevojčice koje su nastupale bile su isto odjevene.
Kažem ovo jer je to njezina profesorica izjavila tijekom istrage.
Tijekom istrage,
te su fotografije nađene na mobitelu vaše kćeri.
Je li istina da je to prije bio vaš mobitel?
Da.
Bio je moj.
Kad sam ga odlučila promijeniti, dala sam ga Asunti.
Recite mi nešto.
Kakvog smisla ima snimiti takve fotografije
s navodnim zlokobnim namjerama, kao što tužiteljstvo tvrdi,
žrtvinim mobitelom?
Iskreno?
Iskreno.
Ne znam.
Časni sude, smijem li još nešto reći o tim fotografijama?
Slobodno.
Čini mi se da bi samo prljav um
krivo protumačio fotografije djevojčice u plesnom kostimu.
Ne razumijem.
Ne znam što tužitelj želi implicirati.
Čak i njezina profesorica kaže
da se sve djevojčice tako fotografiraju nakon nastupa.
Ne znam nastupaju li vaša djeca na predstavama ili festivalima,
ali
obično su jako uzbuđena.
Nemam više pitanja.
G. Miranda.
Želim da pažljivo pogledate ove druge slike.
VIDLJIVOST NA CESTI
Molim vas.
Zaustavite ovdje, molim. U 22.17.
To je u 22.17.
Molim vas, podsjetite nas gdje ste bili u to vrijeme
u subotu, 21. rujna.
U to sam vrijeme držao svjetiljku i hodao cestom s mojom ženom.
A kad smo se vraćali, oko 23.15, 23.20,
prošli smo samo 60 ili 70 centimetara od mjesta gdje je tijelo poslije nađeno.
Nismo ništa vidjeli te noći.
Znači, da je bilo ondje,
vidjeli biste tijelo djevojčice.
Želim reći, bilo je svjetla? Bilo je dosta kasno.
-Nisam li rekao da sam imao svjetiljku? -Imali ste svjetiljku.
Znači, ako su optuženi u postaji prijavljivali nestanak svoje kćeri
u vrijeme kad ste hodali cestom,
oni nikako nisu mogli ostavili tijelo ondje, zar ne?
Hvala.
G. Miranda, sjećate li se
što ste rekli tijekom istrage?
Ne sjećam se točnih riječi,
ali rekao sam isto što i sad.
Nisam Bog, ali tijelo nije bilo ondje.
Dobro. I recite mi još nešto.
Razgovarali ste sa svojom ženom?
Da, pa što?
Onda je moguće da u tom trenutku
niste obraćali pažnju na prostor uz cestu.
Recite što želite, no ne mislim da je bila ondje.
Želite da kažem da je bila?
Ne. Ne mislim da je bila ondje.
S druge strane, onog dana kad ste radili test vidljivosti s civilnom gardom,
niste mogli odrediti lokaciju majice
koja je ostavljena da označi točno mjesto gdje je žrtva nađena.
Zar ne?
Časni sude,
želim službeno zatražiti, u ime istine,
da porota ode na cestu uvjeriti se iz prve ruke
je li svjedok mogao vidjeti Asuntino tijelo te noći ili ne.
Odbijeno.
Porota će prosuditi samo dokaze izložene u sudnici,
kao što je naznačeno u predmetu.
Osjećam se grozno.
Osam sati sjedimo ondje kao tutleki, ne razumijem pola toga što govore.
Preživjet ćeš tih nekoliko dana.
Ako se ne pojaviš, pokucaju ti na vrata.
Pitaj me o butu, plećki, koljenici…
Ali zakoni… Zašto bih išta znao o zakonima?
Ne traže od tebe da poznaješ zakon.
Žele da kažeš što misliš.
I prestani prije nego što to potrgaš.
Nisam spavao tri dana. Ne znam gdje sam.
Vidjeti tu djevojčicu kako leži poput anđela…
Kriste, ne mogu to izbaciti iz glave.
Sjećaš li se Xurxa?
Sletio je s ceste u rijeku Miño.
Izvukao se, ali žena mu je ostala u autu i utopila se.
Za dva je dana skočio kroz prozor.
-Sigurno je bio pijan. -Grižnja savjesti opaka je stvar.
Nevjerojatno mi je da ti ljudi očito mirno spavaju.
Naravno. Xurxo je možda bio pijanac, ali bio je normalan tip.
Sjeti se da danas imamo večeru s mojom sestrom.
Baš kad odlučimo izaći na večeru…
Nećemo dugo. Brzo ćemo, dobro?
Ovdje je djevojčica…
Što je?
Vidiš li to ili ne?
KAZNIONICA
-Hajde, gukni. -Nisam ništa rekla.
Upravo zato. Znam da misliš isto što i ja.
Gaze nas.
Pa, imamo drugih opcija.
Znali smo da će biti težak slučaj, tata. Ali ti ga nisi mogao odbiti.
Ne, nisam ga mogao odbiti.
No mislio sam da ću se moći uhvatiti za nešto drugo.
Još misliš da Rosario nešto skriva?
Ona ti neće pomoći.
Pročitao si nalaz forenzičkog psihologa.
Ima narcisoidnu ličnost. Žali samo sebe.
Neće ti reći ništa što bi joj moglo okaljati ugled.
Lako je napisati takve nalaze nakon svega.
Da ih mogu napisati prije počinjenja zločina,
poštedjeli bi nas mnogo muka, znaš?
I što ćemo, Rosario?
Slučaj postaje vrlo kompliciran, neću ti lagati.
Što bi ti mislila da si članica porote
i znaš da je optužena lagala?
I usto, nije prijavila
pokušaj ubojstva njezine kćeri.
Ni ti mi ne vjeruješ.
Treba mi nešto
čime mogu uvjeriti porotu da si nevina.
Nešto što mi još nisi rekla.
-Ne znam… -Ali nema ničeg drugog.
Nema ničeg drugog…
Dobro razmisli, Rosario, jer nam ponestaje prilika.
I vremena.
Možda nije nešto što možeš reći o sebi.
Ne znam, možda je nešto vezano za Alfonsa.
Ne spominji Alfonsa!
Za sve je ovo on kriv!
Stvari ne bi trebale biti ovakve.
Ja sam samo htjela biti sretna.
Samo sam to htjela, Juanjo.
I dalje ne znam zašto kažeš da je za sve on kriv.
Ne znam.
U redu.
U tom slučaju, nastavljamo sa zajedničkom obranom.
To nam je jedina opcija.
Ostat ćete zajedno.
Do kraja.
Idemo?
Zatražila sam pet minuta.
Bivša žena ti je uteg i ako nastaviš ovako, neću ti moći pomoći.
Želiš li 20 godina zatvora?
-Naravno da ne. -Dobro.
Onda treba razmisliti o drukčijoj obrani. Samostalno ćeš imati više opcija.
Ali to ne ovisi o meni. Ti odlučuješ.
Ništa neće vratiti moju kćer.
Ne.
Ne, Alfonso.
Asunta se neće vratiti. To je istina.
Kao ni dvije godine koje si proveo zatvoren,
niti 20 koliko traže.
Pokušat će uvjeriti sve da si i ti odveo Asuntu u Montouto.
Znaš da imaju svjedokinju.
Tog dana nisam kročio u tu kuću.
Zašto je i dalje štitiš?
Rosario nije ubila Asuntu.
I nikad neću reći suprotno.
Moram znati zašto radiš ovo. Ne mogu to shvatiti!
-Ona je moja žena. -Ne.
Nije otkad je počela ostavljati Asuntu samu da bude s ljubavnikom.
Što je ovo? Ponos?
Što pokušavaš dokazati, da si iznad svega i svih?
Imaju dovoljno da se pobrinu da nećeš samo išetati odavde.
I to ako ih uvjerimo da ne vjeruju curi koja kaže da te vidjela vani.
Budimo malo realistični, može?
Izaći ćemo odavde i reći da je Rosario bila nervozna i nazvala te.
-I da… -Neću nikome lagati.
Tvoja te šutnja osuđuje.
Reci mi nešto.
Kako bi živjela da si dijelila život s ubojicom svoje kćeri?
Ne znam.
Ne znam, Alfonso. Zaista ne znam.
Ali godinama se bavim ovime i u jedno sam sigurna.
Nitko nevin ne želi ići u zatvor.
U redu.
Budi iskrena.
Što ti misliš?
Ono što će svi misliti.
Da ima nešto što ne govoriš, nešto što je gore od smrti tvoje kćeri.
Sjećate li se što ste radili u popodnevnim satima 21. rujna?
ISPISI POZIVA
Sjedio sam i čitao, što jako volim raditi.
Knjigu, naravno.
Dokad ste bili u svom stanu?
Do otprilike 21.30 ili 21.45.
Nisam izlazio cijelo popodne.
I recite, imate li dobar signal u vašem stanu?
Normalan, da. Standardni.
Poput svih u gradu. Ne…
-Ne razumijem pitanje. -Bez brige, pojasnit ću.
Kako je onda moguće da vaš mobitel
nije odašiljao nikakav signal između 15 h
i 20.34 te večeri?
Ili ste ugasili mobitel da možete nestati?
Ne, moj mobitel nije bio ugašen.
Ne znam odakle vam ta informacija.
Dakle, vaš je mobitel bio uključen te večeri?
Ne, ne te večeri. Uvijek.
Čini se da je tužitelj previdio izvještaj sudskog vještaka
prema kojem je Alfonsov mobitel
mogao biti spojen na kućnu Wi-Fi mrežu
i zato ga odašiljači nisu registrirali.
Štoviše, da je taj mobitel bio ugašen tijekom svih tih sati,
ne bi mogao obaviti pozive koje je obavio, zar ne?
Jeste li tog popodneva koristili mobitel za pozive, g. Basterra?
Da, mislim da sam obavio nekoliko poziva.
Zvao sam Rosarijin fiksni telefon, Asuntin mobitel i fiksni u Montoutu.
Nekoliko puta, štoviše.
Očito je magični mobitel ako obavlja pozive ugašen.
Časni sude, ovo je zavaravajuće.
Pozivi su bili kasnije…
Tog je dana i primio pozive.
Podsjećam da je ovo suđenje, a ne tržnica.
Ne upadajte si u riječ.
-Imate li još pitanja? -Ne, časni sude.
Sad obrana ima riječ.
Kao što sam rekla, tog je dana i primio pozive.
Primjerice, jedan oko 21.36,
s njegove stare adrese u ulici Doctor Teixeiro.
Je li tako?
Da, tako je.
Je li također istina da je osoba koja vas je nazvala
bila gđa Rosario Porto?
Da.
O čemu ste razgovarali?
Nazvala me da mi kaže da ne može naći Asuntu
i pita je li sa mnom.
To je sve? Jeste li razgovarali o još čemu?
Nije bila sa mnom pa sam rekao da zove njezine prijateljice, njihove majke…
Ako ne, da trebamo otići na policiju.
Alfonso, poziv je trajao pet minuta.
Pet minuta.
Sigurno ste samo o tome razgovarali?
Dobro razmislite, molim.
Nemam o čemu razmišljati.
Pozivamo Lauru Prieto Iglesias.
POSLJEDNJA SVJEDOKINJA
-Dobar dan, Laura. -Dobar dan.
Prije nego što počnemo,
reci nam svoje puno ime i kako si znala Asuntu.
Zovem se Laura Prieto Iglesias. Išla sam s Asuntom na francuski.
Dakle, sigurna si da si vidjela Asuntu i njezinog oca
na ulici u popodnevnim satima 21. rujna?
Sigurna sam. Jer…
Bilo ih je teško ne primijetiti.
Dakle, kad i gdje si ih vidjela?
Definitivno nakon 17.30 i prije 19 h.
Hodala sam ulicom General Pardiñas
i vidjela ih kako hodaju ulicom República del Salvador.
-A gdje si ti bila? -Kupovala sam cipele.
Točnije, tenisice. U sportskoj trgovini koja je u tom dijelu ulice.
Malo dalje.
Puno hvala.
Zdravo, Laura.
Slušaj, tužiteljstvo tvrdi
da je u razdoblju između 17.30 i 19 h, kao što si ti rekla,
Asunta već bila nadrogirana.
Jesi li primijetila nešto neobično u njezinom hodu?
Je li ti nešto zapelo za oko?
Ne. Nisam ništa primijetila.
Ali Laura, u tom trenutku Asunta je u tijelu imala 27 tableta lorazepama.
Ako je te tablete uzela u stanu g. Alfonsa Basterre,
kao što istraga dosljedno tvrdi,
pitam se kako je moguće
da Asunta normalno hoda ulicom u tom trenu?
Sigurno nisi ništa neobično primijetila?
Već sam rekla da nisam ništa primijetila. Ništa.
U redu.
Rosario je napustila garažu u 18.14
i stigla do benzinske postaje u 18.21.
Zamolila bih da se prikaže račun za tenisice,
predmet 1344, koji je civilna garda u to vrijeme osigurala
nakon provedene potrebne istrage.
Hvala.
Laura, možeš li nam reći datum i vrijeme na tom računu?
Datum je 21. rujna, vrijeme 18.21.
18.21.
Budući da si otišla nakon plaćanja
i da je trgovina udaljena nekoliko metara od pješačkog prijelaza,
kako si mogla vidjeti Asuntu i Alfonsa,
ako tužitelj tvrdi da su u to vrijeme bili u autu na putu za Teo?
Časni sude, želim napomenuti da blagajna nije bila spojena na internet
i zato je to odbačeno kao dokaz.
Opet primjer vaše manipulacije vremenom u ovoj istrazi.
-Pedantni ste kad vam paše. -Morat ću vas opomenuti.
-Kad im odgovara, jesu. -Odvjetnice.
Nemoj odgovoriti.
Sigurno su bili oni.
I sigurno je bio taj dan, ne neki drugi.
Nemam više pitanja.
Zanemarimo na trenutak izjavu Laure Prieto,
da je na dan ubojstva vidjela Alfonsa Basterru
sa svojom kćeri Asuntom kako hodaju ulicom.
Zanemarimo na trenutak aktivnost njegovog mobitela,
činjenicu da nije surađivao tijekom cijele istrage,
te cijeli niz nedosljednosti, laži i proturječnosti
koje su nam oboje izložili.
Tijekom suđenja dokazano je
da je dijete Asunta Yong Fang Basterra Porto
često bila omamljena lorazepamom
tijekom zadnja tri mjeseca njezinog života.
I sigurno znate koji je zajednički nazivnik svemu.
Stan u ulici República Argentina.
Jer je djevojčica spavala u stanu g. Basterre
kad su se javile vrtoglavice.
U njegovom je stanu posljednji put ručala
u društvu svoje majke Rosarije Porto.
Pitam se zašto se g. Basterra,
uz svu količinu dokaza protiv njegove bivše žene,
odbija okrenuti protiv nje.
Znate li zašto?
Jer su oboje imali razloga riješiti se Asunte.
Gđa Rosario Porto Ortega
jer se nije mogla nositi sa svojom kćeri
i g. Alfonso Basterra Camporro
jer je bio spreman učiniti sve,
apsolutno sve, da vrati svoju bivšu ženu,
a time i svoj život.
Ovaj ga je zločin zauvijek vezao za nju.
Tužiteljstvo priča o dokazima.
Ali do danas, dvije godine nakon smrti djevojčice,
nema nijednog dokaza, niti jednog, koji smješta mog klijenta,
g. Alfonsa Basterru u kuću u Montoutu,
ili na cestu gdje je Asunta nađena.
Ali kako tužiteljstvo može braniti ili tvrditi
da moj klijent može biti na dva mjesta u isto vrijeme? Isto se pitam
kad Laura Prieto tvrdi da je vidjela Alfonsa s Asuntom na ulici.
Gledajte, kako je to moguće?
Pregledano je 37 nadzornih kamera
i g. Basterra nije viđen na nijednoj sa svojom kćeri.
Gledajte, odgovor je isti.
Laura Prieto ne laže. Kaže ono što smatra da je vidjela.
Laura Prieto zabunila se za dan.
Jer 21. rujna 2013. godine,
Alfonso Basterra nije napuštao svoj stan.
Ponavljam. Nije napuštao svoj stan.
Zašto onda tužiteljstvo želi stvoriti priču
temeljenu samo na indicijama?
Samo žele da vi vjerujete
da bi optuženi trebali imati alibi,
a u stvarnosti bi tužiteljstvo trebalo poštovati pravo na obranu
i dokazati ozbiljne optužbe o kojima se odlučuje u ovoj sudnici.
No to još nisu učinili.
Osobno želim reći
da ako sam vas u ovoj obrani uspjela potaknuti
da odlučujete bez predrasuda,
vodeći se razumom,
te da nakon svega možete glasati
s osjećajem odgovornosti koji znam da imate,
onda sam obavila svoj posao.
Sad je na vama red da obavite svoj.
Hvala.
Poštovani porotnici.
Tijekom suđenja, tužiteljstvo je temeljilo optužbu
na aljkavim dokazima koji ne drže vodu ili na pukim nagađanjima.
Istina je da nije bilo dokaza na teret optuženih,
kao što je moja kolegica već rekla.
Nema ih ni danas.
Kao što mnogi od vas već vjerojatno znaju,
Rosario Porto je odvjetnica,
visoko obrazovana, što znači da je inteligentna osoba.
Vjerujete li, da je ubila svoju kćer,
da bi ostavila
tragove, znakove ili dokaze svog zločina?
Poput zloglasnog bijelog praha ili špage.
Ne bi imalo smisla.
Zato vas podsjećam da je netko nekažnjen još na slobodi.
Netko opasan tko bi mogao opet ubiti.
A tužiteljstvo, u dosluhu sa sucem istrage,
odlučilo je pretvoriti majku u čudovište.
Pa, evo čudovišta pored mene.
Koji bi motiv ovi roditelji imali,
koji su svojoj kćeri pružili najbolje moguće obrazovanje,
roditelji koji su voljeli svoju kćer najviše na svijetu,
da je odluče ubiti?
Dopustite mi da odgovorim. Apsolutno nikakav.
Stoga vas molim da temeljito analizirate činjenice,
dokazane kao i one nedokazane,
te da si uzmete vremena da savjesno vijećate
prije nego što donesete presudu.
Na kocki su čast i sloboda dvoje ljudi
koji su već patili dvije godine u zatvoru
i izgubili svoju jedinu kćer.
To je sve. Hvala.
Hvala.
Sad kad ste čuli dokaze i izlaganja tužiteljstva i obrane,
vrijeme je da vijećate.
Želim vam sreću,
te pozivam da savjesno odlučite na temelju izloženih dokaza.
Hvala.
Glasajmo onda.
Ideja da bi netko htio ubiti svoju kćer…
Ne mislim da je to baš pametno.
Razumijete?
Izašao je iz stana i nije snimljen na nijednoj kameri.
Kako bi ih izbjegao, mora ići okolo,
proći mnogo više ulica.
Pogotovo u subotu popodne, u Santiagu!
Krajem ljeta, kad su ulice pune ljudi.
Ja obavljam dostave kombijem.
U šest popodne, svi se šeću gradom.
S nadrogiranom djevojčicom!
Usred ulice. I nitko nije primijetio?
Ne znam.
Meni to djeluje vrlo nemarno.
Moramo sagledati dokaze kao cjelinu, neki će nam više rezonirati.
Važno je sagledati slučaj s perspektivom.
Da, pokušavam, ali gajim neke sumnje.
Postoje dokazi o tome da
„nije ovo napravio”.
„Nije ono napravio.”
„Sigurno je ovo napravio.”
Ne znam.
Ali vidio si što nije učinio za svoju kćer? Nije to prijavio.
Nije htio otkriti što je bilo nakon provale i pokušaja ubojstva.
Nije htio odvesti malu doktoru, unatoč vrtoglavici.
Da. Svi znamo što bismo mi učinili.
No nismo bili u toj situaciji.
Moja mama govorila je: „Privatne stvari rješavaju se doma.”
Možda to ništa ne znači, ali…
Što bi rekla o Basterrinom ugašenom mobitelu?
Možda da nije htio da ga se nađe.
I ne zaboravimo da je nakon svake kupnje tableta
mala imala vrtoglavice kad je bila kod oca.
I vremena uzimanja lorazepama
također se podudaraju s vremenima objeda kod oca.
Glasajte kako želite, ali moramo glasati.
Jesi li pratio slučaj u medijima?
Ne, previše radim.
Onda nisi čuo razgovore između Basterre i Porto
u ćeliji kad su uhićeni.
„Nemoj reći ništa nezgodno. Slušaju nas.”
Alfonso je to rekao Rosario.
„Tvoja prljava mašta bit će veliki problem,”
odgovorila je.
„Jesi li stigao ono?”
To su rekli?
To je razgovor između njih.
Tako ne razgovara nitko tko nema što skrivati.
Dobro, da vidimo…
Ti razgovori nisu spomenuti na suđenju ili jesu?
Dakle,
ne možemo ih uzeti u obzir.
Bili izloženi ili ne, stvarni su. Čuli smo ih.
Za mene nema sumnje.
Glasajmo, molim vas.
Predstavnik porote ima riječ.
Porota je jednoglasno odlučila
da je optužena Rosario Porto Ortega
kriva za ubojstvo bespomoćne Asunte Basterre Porto.
Porota je također jednoglasno odlučila da je optuženi Alfonso Basterra Camporro
kriv za ubojstvo
bespomoćne Asunte Basterre Porto.
Na temelju sljedećih dokazanih činjenica.
Da su g. Alfonso Basterra Camporro i gđa Rosario Porto Ortega…
Bravo, vas dvoje.
Vidimo se idući tjedan.
Da, mislim da smo zajedno na slučaju Fiaño.
JJ,
baš ne voliš kad stvari budu teške.
Vidimo se.
Jednog će nam dana ostaviti ključeve da na izlazu mi sve zatvorimo.
Rosario,
znali smo da ovaj put neće biti lagan.
Ali i dalje ćemo iscrpiti sve opcije.
Mogu li te zamoliti za uslugu?
Naravno.
Razmišljala sam o tome da objavim osmrtnicu
za Asuntu svakog 22. rujna.
-Da, mogu ti nabaviti kontakt za… -Možeš li se ti pobrinuti za to?
Naravno.
Želim da piše:
„Uvijek ću te voljeti.
Mama.”
Moći ćeš to sama naručiti, gdje god bila.
Ne mogu ti to uskratiti.
Obećaj mi.
Obećaj da ćeš to učiniti.
Juanjo.
U redu.
Hvala. Puno ti hvala.
Sara, pazi, past ćeš. Pazi.
Naš je posao prikupljati dokaze.
-Drugi ih tumače, zar ne? -Da.
-Tako je to. -Tako je to.
Evo. Primi ga.
Reci mami da je tako. Reci joj.
-Evo. -Tako je to.
Mislim da će svijet u kojem će oni odrastati biti bolji
od onog u kojem smo mi odrastali. Želiš li?
-Voda. -Voda?
-Nadajmo se.
Što je, ljubavi?
Danas je konačno završilo suđenje za smrt Asunte Yong Fang.
Nakon vijećanja porote,
odlučili su da je dokazano da su Alfonso Basterra Camporro
i Rosario Porto Ortega zajedno…
Rosario Porto i Alfonso Basterra osuđeni su na 18 godina zatvora
za ubojstvo njihove kćeri Asunte.
Presudu su potvrdili Visoki sud Galicije i Vrhovni sud.
Smatraju da su sve činjenice dokazane,
osim činjenice da je Alfonso bio u kući u Montoutu.
Nakon nekoliko pokušaja,
Rosario Porto ubila se u zatvoru Brieva 18. studenog 2020.
Dotad je svake godine u sjećanje na kćer u novinama objavljivala osmrtnicu.
Alfonso Basterra ostat će u zatvoru do 2031.
Izjavio je da će odslužiti kaznu do posljednjeg dana
kao dokaz svoje nevinosti.
Temeljeno na istinitoj priči. Dijelovi su izmišljeni zbog privatnosti i naracije.
Prijevod titlova: Nina Pisk